Folketing
2005-06-09

Jeg skal naturligvis takke for at få artiklen tilsendt specifikt til mig, såfremt den ikke skulle komme i avisen. Men nu synes jeg, at hr. Ole Stavad i sit indlæg her rent faktisk glemmer – og det bygger jeg på en bemærkning om, hvad det er, de borgerlige politikere fortæller hinanden på gruppemøderne – at jeg var til stede ved de møder. Så min artikel bygger ikke på referater, den bygger på oplevelse. Vil hr. Ole Stavad godt bekræfte, at Socialdemokratiet forud for valget blot forlod forhandlingerne om strukturreformen? Og vil hr. Ole Stavad, for at vi skal komme tilbage på rette spor, bekræfte, at regeringen fremlagde et andet forslag end det, der nu er til afstemning på beskæftigelsesområdet, nemlig et enstrenget beskæftigelsessystem, og at man forhandlede sig frem til at gøre det tostrenget sammen med Socialdemokraterne i de forhandlinger, og at man har beholdt det som grundlag for den nuværen(534) de lovgivning, efter at Socialdemokraterne havde forladt forhandlingerne?